
‚ Ч.2. (86.) _Крынина, четверг дня 9. січня 1936. (27. грудня 1935.) Рон 1. 


Пренумерата в краю: 
30 грошей місячно, 
80 —„ квартально 

150 „ полрочно, 
З зл. рочно. 


В Амерыці: 1 дол. рочно. 


В Чехословакии: 
2 кор. місячно,10 кор.полрочно, 
20 кор. рочно. 


=) 
АЕ 
д 2724 1 


= 


Ціны оголошень: 

Ціла сторона 120 зл., 1/2 сто- 
роны 60 зл., 1/4 стороны 35 зл., 
1/з стор. 20 зл., 1/16 стор. 10 зл.; 
оголошеня малы за І мм. 20 гр., 
в текст! 30 гр., перед текстом 
40 гр. При місячном и долшом 

оголошеню значна знижка. 


Конто чекове Нр. 404.155, 


Аа А 


Орган Лемковского Союза. 


Выходит в каждый четверг. 


Редакция и администрация в Крыниці. — Адрес „Лемко” Крыница. ЕСЕ 

| 


Всіх читателей, котры не вплатили ище пренумераты, просиме выровнати якнайскорше рахункы. 

| . 
Уж вышол с печати илюстрованый Напендар „Лемка” на 1936-ый рок. 


Ціна одного календара выносит 50 гр. платит 


Слідуюче число _Лемка выйде дня 23. січня 1936 р. 


При замовленях 10 календарей оплату почтову редакция. 

Рождество Христове, росшване ехами ста- 
рых коляд называме не без рации святом 
любови и згоды, а Новый Рок, то свято. на- 
щи и віры в лучши часы. 

Старый рок прошол безповоротно и на- 
загал пращаме єго без жалю. Тот и там- 
тот робит билянс с послідных дванадцетох 
` місяңов, котрый у многых представлят ся 
_ несвтляно. Але махаме руком: штож с то- 
го, же старый рок был планный? Новый 
Рок буде напевно лучший! 

Часы, в котрых жиєме — злы и тяжкы _-- 
дают нам штораз меньше илюзий. Угына- 
ючи ся под тягаром згрызот, перемучены 
безпрерывном борбом о быт, не маме часу 
на отдаване ся сентыментам и мріям. Але 
сут и в тых часах світляны дні, в котрых 


забываме о штоденных смутках и згрызотах ' 


и до такых дней належит Новый Рок. 

И може именно тому, же мы все покла- 
даме на него нову віру и надію, ест он для 
нас такый милый. — Віроятно по дванад- 
цетох тяжкых місяцах будеме и. тот рок\ 
пращати без жалю, надючи ся. знова на 
новый, але днеска в!риме, же р. '1936. стане 
ся початком еры наших библийных семох 
масных и счастливых літ. 

Дай Бог, штобы так было и штобы 
в каждой клопской хаті было полно в сто- 
долі и на столі и штобы никто не зазнал 
біды ни згрызоты. 

Хоц перед килькома днями, при Святой 
Вечері, обділючи ся пресфором, складали 
мы собі желаня здравя и всього найлуч- 
шого, тепер, коли начинат ся Новый Рок, 
повтаряме их и желаме Всім нашим Прену- 
мераторам, Читателям и Приятелям прожити 
здраво, счастливо и без згрызот в надходя- 
чом Новом Року. 

-.. 5. НК 


зилинин с тейнна, 


С войны итапиянско - абисынской, 


Послідны дні принесли вісти о дальших 
побідах абисынской армии над италиян- 
скыма войсками. } 

Рас Сеюм сам повідомил цисара телефо- 
нично, же місто Абби-Адди направду опа- 
новал абисынскый корпус, котрый находит 
ся под командом дзджака Гаилю Кеббеде, 


полнячого также функции шефа штабу ар- 
мии раса Сеюма. 


Одночасно рас Сеюм донес цисарови, же 
по опанованю Абби Адди, абисынскы вой- 
ска прут безперестанно на уступаючих ита- 
лиянов и тепер дошли до другой италиян- 
ской оборонной лении, положеной на пол- 
ночный всход от Абби-Адди. Италияны 
рішили боронити тоту лению и в той щли 
стягают скоро, всі резервы піхоты, артыле- 
рии, самолетов и машинных карабинов. 
Во главі тых резерв стоит ген. Петри, а во 
главі цілого. того фронта стоит ген. Ва- 
каризи. 

Район Абби-Адди ст тепер найважнійшим 
пунктом цілого фронта полночного, бо даль- 
ше отступленє на той позыциии примусило 
бы италиянов до отданя абисынцам Макалє 
без боя в ціли удержаня звязи центра с лі- 
вым крылом. ` 

Таксамо коло Дессиё италияны цофают 
ся в направленю Аксум, глядаючи новых 
позыции для обороны перед абисынцами. 
Кружит ту поголоска, же конны отділы ра- 
са Аелю по короткой борбі перекрочили 
граничну ріку Мареб и находят ся, тепер 
в поході на місто .Ади Кваля в Ерытреи. 

Як доносят кореспонденты европейскых 
газет, тактыка начальства абисынскых вейск 
полягат на том, штобы допровадити до пе- 
рерваня однолитой лении фронту и до 
утвореня двох отдільных гнізд боя: коло Ма- 
калё и коло Адди и Аксум. 

Италиянскы самолеты бомбардовали місто 
Гондар на полноч от озера Тана. Пннеже 
сст то місто неукріплене и без войска, про- 
то абисынскый цисар выслал до Женевы 


енергичный протест против убиваню безоруж- 


ного населеня через италиянскых летчиков. 


В том самом протесті цисар подає, же 
италияны, / отступаючи < под Абби-Адди, 


‚самолеты 


уживали бомбы с труючима газами, а также 
рабовали церкви и монастыры коптийскы. 


На фронті полудневом 


ніт поважнійших боєв. Ту и там италиянскы 
бомбардуют міста абисынскы. 
Абисынскы жерела подают, же по збом- 
бардованю міста Догабур, италиянскы лет- 
чикы, користаючи с того, ‘же в том місці 
ніт абисынскых войск, знижили лет и с ма- 
шинных карабинов стріляли до цивильного 
населеня, котре утікало до сусідных лісов. 


Уругвай сорвал дыпльоматычны 
отношеня с’Соштами. 


С Монтевидео доносят, же уругвайске пра- 
вительство (Амерыка Полуднева) повідомило 
официяльно совітсвкого посла в Монтевидео 
о сорваню дыпльоматычных отношень с Со: 
вітами. 

Совітскому послу, Александру Минкинови 
вручено єго паспорт дыпльоматычный и за- 
возвано єго до выізда с границ державы 
в 48-ох годинах. 

В ноті, пересланой послу Минкинови уруг- 
вайске правительство заявлят, же не видит 
можности удержаня дальших дыпльома- 
тычных отношень с Совітском Росиом, бо 
оказало ся, же совиске правительство 
употребляло свой дыпльоматычный пункт 
в Монтевидео, яко осередок комунистычной 
пропаганды на терені щлой Полудневой 
Амерыкы. . 

Недавна комунистычна револьта в Бра- 
зылии была приготовлена и переведена 
через совітске посольство Монтевидео. То- 
то посольство организовало также кому- 
нистычну револьту в Уругваю, котра мала 
выбухнути в початках 1986-го року. Уруг- 
вайскым комунистам достарчало посольство 
совітске оружия и грошей. 

По сорваню дыпльомагычных отношень 
с Совітами уругвайске правительство вы: 
дало приказ арестозати проводыров кому- 


нистычной партии и намірят узнати кому- 


нистычну партую за нелегальну. 

В німецкых политычных кругах выкликала 
тота вість велике враженє и многы газеты 
накликуют правительства другых держав 


до перерваня дыпльоматычных отношень . 


с Совітами, 


Стр. 2. 

СИНТрацийна комоде. 


Майже от двох літ в повітах новосандец- 
ком и горлицком веде пару одыниц акцию 
за емиграциом лемковского населеня 
в Сыбир. 

В той ціли зберано по наших селах под- 
писи селян на петыциях, котры мали быти 
высланы до Польского Правительства и с̧о- 
вітского конзулята в Варшаві, штобы они 
позволили и улегчили масову емиграцию на 
Лемковщині в Сыбир. 

Ци петыции тоты доходили там, где были 
звернены, того не знаме. 

Літом 1984. появила ся на Лемковщині 
брошура, под назвом: „Лемковина-Сибир”, 
в котрой автор Зынин выхвалят и под не- 
беса выносит отношеня в совітском союзі. 

В брошурі той много свідомой ложи, як 
во всіх брошурах большевицкой закраскы 
иза большевицкы гроши печатаных, а штобы 
тоту свідому лож прикрасити лемковскым 
цвітом, напечатал автор брошуры писмо 
„лемка-интелигента” до тутешного „друга 
Александра”, в котром тот „Лемко-интели- 
гент” славословит большевицкый рай. 


Констатуєме отже публично, што писмо 
тото мы читали в орыгиналі и знаме добре, 
што не писал єго „лемко-интелигент” лем 
украинец, Петр Кицула,. полуинтелигент 
(кончивший тут чотыры гимназ. клясы) ро- 
дом из золочевского, ци бродского повіта, 
котрый Лемковщины в жизни на очи не 
выділ и лем в часі войны познакомил ся 
с одном лемковском родином и яко воєн- 
ный емигрант, остал ся у большевиков. 


Літом 1935. новоназначеный краковскый 
воєвода г-н Рачкевич (теперешный ми- 
нистер внутр. справ, обізджаючи новосан- 
децкый повіт, прибыл в Крыницу, где в Ма- 
гистраті принимал представителей населеня 
и общественны организации. Явило ся там 
тоже килькоро людей, котрых Зынин успіл 
переконати о полезности емиграции до со- 
вітского союза. Они сказали урядникови, 


котрый впускал поодынокы делегации, што 
явила ся делегация лемков, котра хоче 
предложити Воєводі свои прошеня. И ко- 


ли пришла черга на делегацию лемков, 
Зынин выслал самых селян, а сам остал пе- 
ред дверми авдиєнциональней салі, а потом 
сейчас — из магистрату счез так, штобы 
на всякый случай быти подальше от возво- 
ды и всіх органов державной власти, а осо- 
бенно' полиции. 

Делегация медже иншими требованями 
предложила тоже и діло емиграции лемков 
в Сыбир. | 

Воєвода, Г-н Рачкевич, выслухавши деле- 
гатов отвітил, што он сам выдл соткы лю- 
дей, котры из совітского союза утекли че- 
рез границу ло Польщи голы и завошены 
и длятого не думвт, штобы в Совітах было 
так добре Штобы однак лемкам дати 
возможность самым переконати ся, выстарат 
ся о тото, штобы десят-дванатцет лемков 
достали паспорты до Совітской Росии, але 
тоты, котры схотят поіхати, мусят зречи ся 
тутешного гражданства и права поворота 
в границы нашой державы. 


От того часу минуло 4. місяцы и ни сам 
Зынин, ‚ни другы делегаты не лем не 
выіхали до Совітского Союза, але и вообще 
никто из тых „пиониров“ навет не думат 
там іхати. 


Бо и чого має там іхати Зынин, коли [он 


был уж в большевицком раю и утек отта: 
маль до нас голый и босый? 
Але и тот аргумент г-на Воєводы 
образуміл тых „емиграцийных” агентов. 
Помимо, што общество Лемковскый Союз 


не 


существу и дійствує от перешло рока, 
никто из них не вписовал ся до того 
обшества. 


Аж коли созвано обще собран= членов 
Лемко-Союза на день 29,ХІІ, хв Горлицах, 
зголосило дватцат пару приклонников 
„емиграцийной” комедии своё нам!ренё 
вступити в члены Лемко-Союза, а не выжи- 
даючи их принятя со стороны выділа, внесли 
на рукы предсідателя Д-ра Гнатышака 
писменне требованє, штобы на порядок 
нарад Лемко-Союза дня 22.Х11. 1935. вста- 
вити, яко окрему точку, справу лемковской 
емиграции в Сыбир. 

И хоц предсідатель и секретар Лемко-Со- 
юза упередили каждого из емиграцийных 
приклонников, што они не состоят ище 
членами Лемко-Союза и не знати, ци Прав- 
ленє Лемко-Соза буде могло перед обшим 
собранєм рішити формально о их принятю 
в общество и ци будут они, яко нечлены, 
могли участвовати в общом собраню членов 
Лемко-Союза, всі они явили ся дня 92.ХИ. 
1935. в Горлицах, штобы на собраню под- 
няти справу емиграции в Сыбир и вызвати 
в том ділі якуси ухвалу Лемковского Союза: 

Аж на місци в Горлицах мусіло правленє 
Лемко-Союза толковати им, што нам!ренЕ 
их не доведе до щли, бо Лемковскый Союз 
не буде никому прирекати грушок на вербі. 
Втотчас „емиграцийникы”, выдячи, што не 
так легко здурити правленё Лемко-Союза 
блахманом большевицкого раю, остаточно 
дали ся переконати и в спокою оставили 
помішенє руской бурсы, где мало состояти 
ся собране. 

На том наразі кончит ся послідный 
емиграцийный подвиг приклонников емигра- 
ции. А тепер мусиме выяснити, длячого 
вообще о том пишеме, 

Не найде ся на Лемковщині 
котрый не уважал бы емиграцию 
для нас спасательну и конечну. Лем одна 
емиграция, а именно до Америкы, спасла 
Лемковщину перед світовом войном и в пер- 
вых повоєнных роках от чорной нужды. 
Але біда в том, щто тепер ніт где емигро- 
вати, бо жадна держава, аж и така, што має 
місце для `емигрантов, не хоче их при- 


человік, 
за річ 


нимати. 

Што діє ся там, у большевиков, 
Ест для нас тайном. Одны гварят 
и пишут, што там добре и чимраз 
лучше, другы оттамаль утікают 
в одной сорочці. А и на Лемковщині Ест 
дос̧та такых, котры в послідных десяти 


літах утекли из большевицкого раю и при- 
строили ся на бідной лемковской землі. 

Як отже може человік, котрый крытычно 
мыслит, ити сліпо ввиду такых фактов в одну 
сторону и пхати наперед себе людей 
легковірных, людей, котры не мают на 
мысли жадной политычной демонстранции 
або пропаганды, а хотят лем найти хліб 
насушный и условя екзыстенции ? 

`Великый просвітитель галицкой Руси 
о. Иван Наумович, видячи потребу емигра- 
ции селян, поіхал, в Росию, оглянул там 
на місци всі условя житя и працы емигран- 
тов, сам там :осіл, выстарал ся у тамтешных 


Ч. 2. (86). 
саса лакати: —___————щ—=—“—- 
властей о всі улегченя и зарядженя для 
емиграции и лем втотчас начал медже 


селянами акцию за переселенєм, бо знал, 
где и нашто их веде. 

Тож радиме и теперешным емиграцийникам 
поступити таксамо, а не робити комедию. 


Село Ждыня, 


Послухайте но дорогы Читателі, яка то 
хытрость у наших оторванцов, * што отор- 
вали ся от Руси. Што правда дуже их ніт, 
лем трох: на пальцах ніт што раховати. 
Але вам оповім што-м виділ и чул. Дня 99. 


квітня отбыло ся у нас обще собранє 
членов чит. им. М. Качков. На тото со- 
бранє пришли и оторванцы. Они пришли 
по тото, щтобы войти до выділа чит. 


и знищити нам читальню. И кто знає, як 
бы было, але на счасте коровярови коро- 
вячои справы донесли, же літит ся єму 


корова чомболя и повюл ю на Магуру, бо 
там ходит украинскый бугай. Переходячи 
коло читальні, привязал корову до плота 


а сам вступил на собран, бо был шкавый, 
ци выберут Дністер и листоноша до заряду. 
Посідали собі на лавці и ждут, а коровяр 
позерат через окно на корову. Аж нагло 
скочил коровяр, а за ним Дністер и листо- 
нош и бух до дверей. Я смотрю, але нич 
не ‘виджу, лем их трох, як летят в сторону 
Магуры. Погодивще оповідали мі другы 
люды, же коровярови согзила ся корова 
и за ньом так всі біжали. Не знам, ци ю 
нашли, але листоношови стала ся пригода, 
бо в погоні стратил Бескид. А мы тым: 
часом выбрали до заряду своих членов, 
рускых, лемковскых сынов, што не вырікают 
ся руской отцовской народности и брыдят 
ся тым, што не наше, а поступают так, 
як нам повідат наша руска пісня: Счасть 
нам Боже счасть нам счасть, розвивати 
рускый квіт, Бог нам здрав, силу даст, 
мы сотворим новый світ. Нуже братя, нуж 
ділати, доки еще путь пред нами, штобы 
світу показати, што мы ище русинами. ' 


Василь Хабзина. 


ЛЕМКОВИНА. 
Лемковино зоре ясна, 
Ах! природа твоя красна. 
Твои ліси темны боры, 
Твои ріки, поля горы. 
Все найкрасше наймилийше, 
Хоцбы было найбіднійше. 
Твои діти, як в огород! цвіты, 
Любят тебе над все в світі. 
Они тебе не зрекли ся, 
Як всі народы били ся. 
Діти твои в Талерфофі гынули, 
Як цвіты вянули. 
Они любят тебе’ над все в світі 
И останут тобі вірны 
Во вік вікы ! 


В. Т.—Устё Руске. 


ПОМІЩАЙТЕ 


оголошеня 
В ГАЗЕТІ „ЛЕМКО” 

Ч. 2. (86). 


В ділі отзнак и мундуров. 


В Дневнику Законов Р. П. Нр. 72. поз. 455 
с р. 1935, появил ся декрет Презыдента Р.П. 
2.Х. 1935. о отзнаках и мундурах. По мысли 
арг. 1. декрета, установленё м ношенё от- 
знак и мундуров вымагат позволеня власти. 
Позволенє може быти выдане лем организа- 
ции правно существуючой. По мысли арт. 2. 
декрета, позволеня не вымагат установленё 
и ношен= отзнак и мундуров ‘через пры- 
ватны заведеня господарчи и их роботни- 
ков в цілях, звязаных с их діятельностьом, 
в господарств! домашном и через дорывчи 
увеселительны предприємства. — По ‘мысли 
арт. 5-ого декрета не можна: 

1) Особам до того неупвравненым ужи- 
вати ‹отзнакы и мундуры усталены для 
означеной категории людей, або означеной 
инстытуции в дорозі припису, зарядженя 
власти державной або самоуправной, або 
позволеня власти. 


2) Вырабяти, поширяти и уживати от- 
знакы и мундуры, што до котрых выдано 
заказ, а также отзнакы и мундуры органи- 


заций завішеных, розвязаных, або правно 
несуществуючих. 

По мысли арт. 6. декрета, кто дійствує 
против приписам декрета {або заряджень 
выданых на єго основі, $сли поступок не 
становит преступленя предвидженого в арт. 
26. права о выкроченях, уляже в трыбі 
администрацийном карі гривны до 1000 зл. 
або ареста до 1-го місяца. 

Отзнакы и мундуры выроблены або ужи- 
ваны против приписови зак (1) або арт. 26 
права о выкроченях, подлягаюг пропадкови. 

По мысли арт. 7. декрета, окзнакы и мун- 
дуры, существуючи в часі входа в жит 
того декрета, не можна уживати по дні 
31. грудня 1935, єсли не достанут до того 
часу вымаганого позволеня. — На основі 
наведеного на вступі декрета было выдане 
зарядженє Мин. Внутр. Діл с 15.ХІ. 1935 
в порозумленю с Мин. Загр. Діл, Воєнных 
Діл и Віроиспов. и Просв. Публ. о выпол- 
неню декрета Презыдента Р. П. с 2.Х. 1985 
о отзнаках и мундурах (Дн. 3. Р. П. Нр. 86 
поз. 534). 


По мысли того зарядженя: 1) Отзнаками 
сут всякого рода знакы, барвы, хорургви 
и инши знакы, маючи на ціли отзначенє 
опреділеной организации або другой ин- 
стытуции, належаня до такой организации 
або становиска в ней, або тых отличень 
якойси групы або категории — а мундура- 
ми — одеджа и єй части, служачн тым ці- 
лям. За отзнакы уважат ‘ся также всякы 
инши предметы, хоцбы аж и вселюдно ужи- 
ваны, єсли через приготовленє або уживанЕ 
ведля усталеного образца або способа мают 
служити цілям высше опреділеным. 

2) Позволеня на установленё и уживанє 
отзнак и мундуру выдає Воєвода або Ми- 
нистер Діл Внутр. в зависимости от про- 
странства, на |котром дійствує дана орга- 
низация. 

$3) Способ стараня ся о позволенє на 
установленЕ отзнакы або о мундури и условия, 
от котрых зависит одержанё позволеня, 
а также опредленЕ отзнак и мундуров, на 
котры не може быти ‘выдане позволене, 
поданы сут в $ 3. и 4. наведеного зарядже- 
ня Мин. Діл Внутр. с _15.Х1. 1935 р. 

4) Организации спортовы сут освободжены 
от обовязка стараня ся о позволенє на 
установленє и уживанє отзнак або спорто- 
вой одеджи в цілях звязаных безпосередно 
и выключно с выконанєм опреділеных 


ЯЕМКО 


спортов. Не ест вымагане позволенЕ на 
установленё и одноразове ужитЕ отзнак 
в вид! опасок на рамя с написом, опреділя- 
ючим функции для отличеня организаторов 
собрань и людей, покликаных до удержаня 
порядка на них. ` 

5) Позволеня на уживанє отзнак 
дуров заграничных выда$ ГМинист. 
Діл в порозумленю с Мин. Загр. Діл. 

6) Люды, стараючи ся о позволен= на 
уживанЕ отзнакы або заграничного мундуру, 
сут обовязаны представити на жаданє до- 
казы, же така отзнака, або мундур им при- 
слугуют. 

Слідуючи категории людей сут осво- 
боджены от обовязка стараня ся о позволенє 
на уживанє отзнак и мундуров заграничных: 

1) Люды, котры користают по мысли 
медженародного права с права закраєвого, 
а также консулі и консулярны урядникы 
чуджих держав, єсли не сут польскыма 
гражданами с застереженєм взаимности. 

2) Прелставителі и делегаты чуджих дер- 
жав, а также чуджих инстытуций держав- 
ных, жиючих на терені Р. П. официяльно 
або по случаю сїздов и заводов. 

3) Члены суверенного Рыцарского Ордена 
св. Йоана Ерусалимского, званого Мальтан- 
скым, относительно отзнак, ордеров и мун- 
дуров, прислугуючих им с прав Ордена. 

4) Чуджинцы, ‘котрым прислугуё право 
ношеня чуджокраєвых мундуров дворскых 
и почетных, относительно тых мундуров 
и звязаных с нима отличий. 

5) Люды, котры мают державны отличия 
заграничны с выключенєм отзнак бывших 
держав заборчих, посіданых через граждан 
польскых, относительно тых ордеров. 

6) Люды, котрым пруслугуют отзнакы 
и мундуры заграничных инстытуций науч- 
ных и спортовых, относительно тых отзнак 
и мундуров. 

Высше наведене зарядженє належит без- 
отложно подати до публичной відомости 
всім жителям в способ в місци принятый. 


Староста: Д-р. Лах в. р. 
Ө 


и мун- 
Внутр. 


Пришол здобывати славу. 


Сут на світі ріжны люды и ріжны обы- 
чаи, але на цілой землі уважают за поц- 
лого такого человіка, котрый потрафит всьо 
псути и стараё ся лише перешкаджати 
в каждой народной праці. Робят у нас так 
в першой мірі украинцы, котры с піною 
в зубах нападают на всьо, што Єст руске. 

Гетманом той шкодливой роботы Ест 
в Костаровцах о. П. Солук и єго жена, 
котры добрали до себе килькох лизунов 
и старают ся розбити нашу читальню и до 
села впровадити незгоду и борбу. 

Літом с. р. чит. им. М. Качк. хотіла осно- 
вати хор, але перший выступил против тому 
В. Соболевскый, бывший член чит. им. 
Качк., "помимо того, же чит. предлагала 
єму дырыгентуру хора. Не принял дыры- 
гентуры и оклеветал читальню, што там 
пропала єму велика книжка, вартости 50 зл. 
Подхватил тую клевету о. Солук и в сам 
Великдень кидал громы с казальницы на 
читальню и єй членов, што украли книжку, 
хотяй напевно книжка лежить на полиці 
у В. Соболевского, а всьо тоє робит ся лиш 
прото, штобы чернити рускых людей и их 
инстытуции и штобы ріжнити их меже со- 
бою и в мутной воді ловити рыбу. Однак 
люды познали ся на той цілой комедии 


Стр. 3. 


и отвернули ся от о. Солука и єго невели- 
кой але честной компании. Довідали ся 
о поступках о. Солука и церковны власти 
в Рыманові и повзяли наміренє перенести 
о. Солука. Коли осеню с. р. рознесла ся 
тая вість по селі, о. Солук, штобы показати, 
што он &ст в селі популярный и любленый 
и што народ хоче задержати єго у себе, 
почал зберати делегацию, дал делегатам по 
пятці на дорогу и собрал велику делегацию, 
бо аж трох людей (В. Соболевскый, Ник. 
Соболевскый и С. Лучко), котра поіхала до 
Рыманова и просила оставити в Костаровцах 
о. Солука. Делегаты вернули однак с рід- 
кыми минами, бо Владыка сказал им, што 
о. Солука с Костаровец забере, а оден с де- 
легатов (В. Соболевскый) так ся‘ тым 
перенял, што забрал свои манаткы и поіхал 
гдесь в горы, до брата, в село Устє Руске 
пов. горлицкого. Отже просимо вас рускы 
Устяны, уважайте добре на того мазепин- 
ского волка в овечой скор, штобы знова 
и в вашой читальні не пропала єго книжка. 

На день 15. грудня т. р. назначил Апо- 
стольскый Администратор, визытацию церкви 
в Костаровцах. Всі врны хотіли почтити 
приізд высокого Гостя и сошли ся коло 
церкви, штобы побудовати вїздовы ворота, 
але килькох молодых мазепинчиков с о. 
Солуком во главі не позволили рускым 
людям приняти участь в будові брами 
и дошло до сильной суперечкы, котра легко 
могла окончити ся битком. Не хотячи до- 
пустити до ище большой авантуры, рускы 
люды отошли ниже и там побудовали три- 
умфальну браму с трираменным крестом 
и выслали напротив Владыкы бандерию. 
При в4зд! до брамы привитал Владыку 
у НН чит. им. М. Качк. В. Звірик. 
Увидівши то, о. Солук и єго лизуны — 
украинчикы, котры стояли при другой бра- 
мі, прибігли до першой брамы. Ту пробо- 
вали выдерти нашим людям хоругви и знова 
мало браковало, а было бы дошло до 
сваркы и образы Бога. А робит всьо то 
наш „пан вітец”, котрый хоче поріжнити 
селян, их розбити и тым самым унеможли- 
вити всяку народну роботу. 

Але братя селяне, не дайте ся баламутити 
ниякою украиною, бо запровадивши вас 
в той блуд, „панвітчик“ о. Солук скоро від 
вас выіде, а вы все останете ся в рускых 
Костаровцах. Тому держить ся своєй старой 
назвы, оставленой нам св. Володиміром Ве- 
ликым и гр. кат. руской церкви. 

Костаревчан. 


УЗГгодА В. СЕЛЕ 
Котре лемковске село хоче в згоді жити, 
Мусит народный дом выставити. 
Читальню заложити 
И добры книжкы читати. 
Молочарню основати. 

Жебы за молоко гроши мати. 
До одной церкви ходити, 

И ю любити. 

Украинскых газет не читати, 
Але „Лемка” пренумеровати. 
Кооперативы заложити, 

А жида збойковати. 


Жебы тото вшитко зробити, 
Треба сильну волю мати, 
И до Лемко-Союза ся вписати. 


В. Т. — Устє Руске, 


———60———— 


Што чути в світі. 


Аддис-Абеба: Рас Деста доносит, же италиян- 
самолеты збомбардовали отділ шведского 
Червеного Креста, нищачи го цілковито. 
Згынуло 9 шведов и 23 абисынцов, котры 
им товаришили. Делегат медженародного Чер- 
веного Креста в Абисынии выслал депешу 
с протестом до Лигы Народов. 


С Амерыкы до Англии утек Линдберг 
с женом и дітином, бо амерыканскы бандыты 


ты заповіли, же выкрадут $муи другу дітину. › 
Линдберг приіхал пароходом до Ливерпуль 


и оттамаль поіхал своим автом в незнаном 
напрямі.. Линдбергу товаришит амерыканска 
полиция. 


В Совітах на цілой · совітской терытории 
Он” тоа о аы. ааа аала а 


оголошено день Нового Року, яко день 
свободный от роботы, штобы ‚уможливити 
населеню принят= участи в забавах. Ново- 
рочны забавы уряджали не лем по містах, 
алетакжепо рольных колектывах. (В совітах 
обовязує календар грегориянскый). 


В Турции ухвалено впровадити также гре- 


гориянскый календар и день Нового Року 
оголошено, яко народне свято Турции. 


Москва: 
ло правительству уругвайскому ноту, в кот- 
рой заявлят, же сов. правительство не под- 
держує жадных отношень с коминтерном 
и не бере отвітственности за єго акцию. 
Нота стверджат, же посольстве С. С. С. Р. 
не давало жадной поддержкы комунистыч- 
ным партиям в Полудневой- Амерыці и не 
пересылало им грошей и протестує против 
такому оскарженю. 


Совітске правительство пересла- 


Берлин: В Німеччині выдано заряджене, 
=== ЖС 

усталяюче, килько золота можна дати на 
одну шлюбну обручку. Ограничено также 
торговлю старым золотом. Заряджен= тото 
мотывуют поменьшенєм контынгента золота 


в Німеччині. 


Племена Полудневой Афрыкы ухвалили 
помочи Абисынии в войні против италиян- 
скому нападови и домагати ся от Лигы На- 
родов приміненя в виду Италии всакых воз- 
можных санкции и милитарного выступленя 
против Италии. 


С Льондену доносят, же аж до половины 
січня т. р. не належит сподівати ся жадных 
важных событь в медженародном положе- 
ню.] Важны рішеня можут наступити аж ко- 
ло 20-го січня в том случаю, єєли Рузвелт 


одержит полномочия в ділі заказа вывоза 
нафты до воюючих краёв. 
Желізнодорожны катастрофы: На штреці 


Сальцбург- Инсбрук на стации Линц, наіхали 
на себе два поізды. Обі льокомотывы роз- 
били ся. !0-еро люда Єсг тяжко раненых. 

В Англии сЧхал с тору скорый поїзд, іду- 
чий с Карлис до Странраер. Розбили ся 
передны возы. Трох пасажеров ёст раненых. 


В Англии в одном замку украли злодіи 
ий 


9 образов вартости сто тысяч фунтов стер- 
лингов (около 2 {|з милиона злотых). За вы- 
крытє крадежи вызначил властитель замка 
нагороду в высот! 250.020 зл. 


Трясеня землі в Німеччині, Швайцарии, 
Франции и Турции. Дня 30.ХИ. 1935 р. 

о год. 4.30 рано отчуто килька сильных 
потрясень землі в Німеччині, Швайцарии 
и Франции. 

Перше потрясенє было слабше, але при 
другом заколысали ся образы на стінах 
и побудили ся люды. В Берлині много 
людей выбігло со своих хат и схоронили ся 
на доокрестных горбках. В Штутгарт! потря- 
сеня были так сильны, же спричинили 
пересунен$ в хатах тяжкых меблей. В Швай- 
царии пробуджены люды выбігли на дорогы. 
Меблі в помешканях поперевертали ся. 
Найсильнійши одняк потрясеня мали місце 
в Альзации. В Штрасбургу заобсервовано 
такы самы явленя, як и в сусідных містах 
німецкых, а кромі того в многых домах вы- 
летіли шибы с окон. Серед населеня пов- 
стала паника. Пробуджены со сна люды, 
коли почули, же тріщат даховы вязаня и ле- 
тят шибы, не здаючи соб 
с того, што ся діє, выбгли напол одіты 
с хат и прожили в страху килька квадран- 
сов на морозі, 

В послідстві потрясень завалили ся шибы 
в многых копальнях. 

Обсерватория сейсмографична в Штрас- 
бургу заявлят, же От килька сот літ не но- 
товано так сильного трясеня землі. 

Того самого дня о год. 14. дало ся отчути 
сильне трясенє землі в Измир! (Смырна) 
в Турции. Населенё в паниці утекло со 


своих хат. 
ааа | 


| Вісти с краю. 


Варшава: Министерство Финансов выдало 
зарядженє, обнижаюче ціну білой соли с 36 
грошей на 32 гр. за `1 кг. от 1. січня 1936р. 
с тым, же до 5. січня можна ище по скле- 
пах продавати соль по старых цінах. 


В Станиславові два урядникы заставили 
а аага 


ся, же будут купати ся каждого дня через 
цілый грудень и січень. До тепер не про- 
пустили ани одной купели в „ріці Быстриці. 


Додержал слова Василь Космынка с Чер- 
нятына, котрый в р. 1918-ом прирек гуда- 
кови, же даст єму яловку, як’ выдаст замуж 
свою наймолодшу дочку. В осени отбыл ся 
шлюб єго наймолодшой дочкы и гудак 
достал яловку. 


ДНЯ. 12, СІЧНЯ 1936 р. 


отбуде ся 
в Селі Радоцині горлицкого повіта 


Обще Собране 


ЧЛЕНОВ ЧИТ. ИМ. М. КАЧКОВСКОГО. 
Початок о год. 5-ой веч. 


Порядок обрад: 


1) Открытє Собраня. 
2) Выбор президии Собраня. 


3) Доклад: а) касовый, б) библиотекы, 
в) аматорского кружка. 


4) Уділенє абсолютории уступаюч. вы- 
ділу. 
5) Выбор нового выділа. 
6) Внесеня членов. 
По нарадах и в часі собраня декля- 
мации и співы хора. 
За выділ: 
предсідатель: свящ. |. Крытскый 
секретар: Д. Прокопчак. 
———ы— 


редакцию отповідат! Г арас 


точно справы 


Ч. 2. (86). 


В воєводстві лодзком, а властиво: в самой 


Лодзи жиє около 100.000 людей, котры 
труднят ся т. зв. промыслом халупничим. 
Ест то кравцы, шевцы, швачкы, модняркы, 
ткачи и другы ремесельникы, котры для 
ріжных фирм выконуют роботу в дому. 
Сут то найбіднійша група людей, бо они 
зарабяют при 192-годинной роботі денно по 
70 гр. до 1-ого зл. Тоты нуждары органи- 
зуют ся тепер и зараз по святах мают скли- 
кати вепикый сЧзц в ціли покликаня до жи- 
тя организации, котра бы старала ся попра: 
вити их быт. Если тото наступит, буде то 
найбольша организация на терені лодзкого 


воєводства, бо буде числити понад 100.000 
членов. 

На Волині, в місточку Корец, в дому 
Максима Прокоповича мал ся отновити 


чудесным способом образ Пречистой Дівы. 
Вість тота рознесла ся серед православного 
населеня и перед домом Прокоповича на- 
чали громадити ся толпы народа. С. пісня- 
ми религийныма приходили люды и дома- 
гали ся позволеня отслужити богослужене 
перед иконом, 

На місце пришли также представитеп! 
православного священства, списали отвітны 
протоколы и цертыфикаты и рішили пере- 
нести икону до церкви св. Николая 
в Корцу. 


В Новом Санчі с городской різні украли 
невыслджены злодіи 12 шинок, вартости 
200 зл. Видно злодієв ктоси сполошил 
и они оставили шинкы под мостом над Ка- 
меницом, где нашла шинкы полиция. 

о литое ляск гула имении нии мата лоса ыан Алал са 


Гляда т дівчину 
честну, здорову и роботячу до малого 


хозяйства на рок 1936-ый. 


Зголошеня посылати: 
Православн. Свящ. Стефан Пашкевич, 
Перунка почта Грибов. 

АЕ 


КТО ХОЧЕ ЗАБЕЗПЕЧИТИ СЯ 
НА СТАРОСТЬ, АБО ЗЛОЖИТИ ДІТЯМ 
ПРИДАНЕ, НАЙ 


заасекурує ся 
в Асек. Товаристві 


Мита н Кракови 


во ЛЬВОВІ 


В ЗИМІ ОТБУДЕ СЯ В КРЫНИЦІ СЕЛІ 
курс ткацкый 


Оплата за науку на курсі выносит 2 зл. 


Участникы курсу не достают поміщеня 
и удержаня. Курсанты мусят пригото- 
вити льняну, або волняну пряджу. Му- 


сят они обовязати ся перестерігати 
рыгор школьный. 
Зголошеня принимат администрация. 


газеты Лемко в Крыниці. 


